‘ચિત્કાર’ નાટક 800 સ્ટેજ શો સાથે વિશ્વ વિક્રમ પણ ધરાવે છે. નાટકની પૃષ્ઠભૂમિ કઈક આવી છે. સુજાતા મહેતા માનસિક રીતે અસ્વસ્થ યુવતીની ભૂમિકામાં છે અને તેને એક પાગલખાનામાં સારવાર માટે દાખલ કરવામાં આવે છે. જે ડોક્ટર તેની સારવાર કરતો હોય છે તે તેના પ્રેમમાં પડી જાય છે. યુવતીને તે એકદમ સાજી કરી દે છે અને બંને લગ્ન કરે છે. અહીંથી નાટક વળાંક લે છે. એક ગાંડપણની પરિસ્થિતિમાંથી બહાર આવીને સ્વસ્થ જિંદગી જીવતી યુવતી લોકોને આંખમાં કણાની જેમ ખટકે છે. લોકો સતત તેના પર શાબ્દિક મારો ચલાવે છે. અને આખરે તે સજી સમી યુવતીને પાગલ બનાવીને ઝંપે છે. આ છે આપણી દુનિયા.